Diari Oficial de la Generalitat Valenciana


Sumari del DOGV 3655, del 29-12-1999 (1999/10774)

RESOLUCIÓ de 16 de desembre de 1999, de la Direcció General d'Ordenació i Innovació Educativa i Política Lingüística, per la qual es resol la convocatòria d'ajudes econòmiques individuals per a activitats de formació permanent del professorat. Modalitats A, B i C.
------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3655

Data del DOGV
:   29-12-1999

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   1999/10738


Organisme emissor
:   Conselleria de Cultura, Educació i Ciència

Tipus de document
:   Resolució

RESOLUCIÓ de 16 de desembre de 1999, de la Direcció General d'Ordenació i Innovació Educativa i Política Lingüística, per la qual es resol la convocatòria d'ajudes econòmiques individuals per a activitats de formació permanent del professorat. Modalitats A, B i C. [1999/X10787]
  
Per l'Ordre de 6 d'abril de 1999 de la Conselleria de Cultura, Educació i Ciència, Diari Oficial de la Generalitat Valenciana de 10 de maig de 1999, es convocaren ajudes econòmiques individuals per activitats de formació permanent del professorat.
  
Complits els tràmits requerits en la convocatòria, una vegada transcorregut el termini d'al·legacions, estudiades i ateses, s'ha seleccionat el professorat participant de conformitat amb el que disposa la base novena de l'ordre. I, d'acord amb la delegació feta pel conseller, en la base onze de la mencionada ordre, resolc:
  
Primer
  
Concedir les ajudes econòmiques de les modalitats A, B y C, al professorat que figura a l'annex I per la quantitat que s'indica en cada cas, per a sufragar totalment o parcialment les despeses d'activitats de formació realitzades tant a la Comunitat Valenciana com de la resta de l'Estat o a l'estranger, per un import total de 67.672.546 de pessetes.
  
Segon
  
Desestimar les sol·licituds del professorat que figuren a l'annex II de la resolució, indicant el motiu de denegació.
  
Tercer
  
Les obligacions dels beneficiaris i la percepció de les ajudes són les indicades en la base tretze de l'Ordre de 6 d'abril de 1999, de la Conselleria de Cultura, Educació i Ciència. Segons esta base la percepció de l'ajuda tindrà lloc a partir de la publicació de la resolució en el Diari Oficial de la Generalitat Valenciana.
  
Quart
  
De conformitat amb els articles 107, 116 y 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa contra la present resolució, que posa fi a la via administrativa es podrà interposar potestativament un recurs de reposició o bé plantejar directament recurs contenciós administratiu, en els terminis i davant els òrgans que s'indiquen a continuació:
  
El recurs de reposició s'haurà d'interposar davant la Conselleria de Cultura, Educació i Ciència en el termini d'un mes a comptar des de l'endemà de la publicació en el Diari Oficial de la Generalitat Valenciana
  
El recurs contenciós administratiu s' haurà de plantejar davant el Tribunal Superior de Justícia de la Comunitat Valenciana en el termini de dos mesos a comptar des de l'endemà de la publicació en el Diari Oficial de la Generalitat Valenciana.
  
València, 16 de desembre de 1999.- El director general d' Ordenació i Innovació Educativa i Política Lingüística: Josep Vicent Felip i Monlleó.